**BALATONFŐKAJÁRI KÖZÖS ÖNKORMÁNYZATI HIVATAL**

**JEGYZŐJÉTŐL**

8164 Balatonfőkajár, Kossuth L. u. 8.

Tel.: 06-88/483-181 e-mail: bfkpolghiv@vnet.hu

**H I R D E T M É N Y**

**2022. évi iskolakezdési támogatás**

**Tisztelt szülők, tanulók, hallgatók!**

Balatonfőkajár Község Önkormányzati Képviselő-testülete a 2022. augusztus hó 23-ai ülésén döntött a 2022. évi önkormányzati iskolakezdési támogatásról.

Iskolakezdési támogatásban részesíthető az a tanuló, aki:

1. a Balatonfőkajári Református Általános Iskolába vagy gimnáziumi, szakiskolai, szakközépiskolai, szakmunkásképző nevelési-oktatási intézményben tanulói jogviszonnyal  rendelkezik, vagy nappali rendszerű képzésben felsőfokú szakképzésben részesül, illetve felsőfokú oktatási intézményben első diplomáját szerzi meg és oda 2022/2023. tanévre beiratkozott, és
2. bejelentett lakóhellyel rendelkezik Balatonfőkajár Község Önkormányzat közigazgatási területén, és
3. legalább egyik szülője vagy közeli hozzátartozója  illetve más törvényes képviselője (a továbbiakban együtt: szülő) a gyermekkel azonos bejelentett lakóhellyel rendelkezik, és életvitelszerűen a településen él.

**Az iskolakezdési támogatás mértéke egységesen 10 000 forint/fő**

**Az iskolakezdési támogatás kifizetésének feltétele:**

* **általános** tanulók esetében iskolakezdési támogatási kérelem benyújtása
* **középiskolai és felsőfokú intézményben tanuló hallgatók** esetében a hallgatói jogviszony igazolás fennállását igazoló iskolalátogatási igazolás és az iskolakezdési támogatási kérelem benyújtása

A kérelem nyomtatvány a Balatonfőkajár Közös Önkormányzati Hivatalban igényelhető, melynek **benyújtási határideje: 2022. szeptember hó 30.**

 **A támogatás összege 2022. szeptember hó 5. napjától minden héten hétfői és szerdai napokon 10.00 - 12.00 valamint 13.00 - 15.00 között kerül kifizetésre.**

Balatonfőkajár, 2022. augusztus hó 24.

 Polgár Beatrix s.k.

  jegyző